**Zapisnik**

**sjednica Povjerenstva za osiguravanje kvalitete
održanog u petak 1. travnja 2022. u 12 sati u Vijećnici**

**Prisutni**: izv. prof. dr. sc. Dolores Grmača, doc. dr. sc. Tanja Trška, izv. prof. dr. sc. Nina Pavlin Bernardić, doc. dr. sc. Danijela Lucić, dr. sc. Marija Popović, lektorica, Alen Novosad, viši lektor, doc. dr. sc. Diana Tomić, Antun Kiseljak, Hrvoje Jakopčević, Vedran Kunović

**Odsutni**: prof. dr. sc. Ivana Vidović Bolt, , prof. dr. sc. Miljenko Jurković, doc. dr. sc. Tihana Klepač, doc. dr. sc. Nikola Vukosavljević, Luka Mayer, Karlo Jurak, dr. sc. Patricia Marušić,

**Dnevni red:**

1. Izvještaj o aktivnostima pripreme izvedbenog plana za ak. god. 2022./23. (manje izmjene i dopune studijskih programa)
2. Novosti u razvoju sustava za osiguravanje kvalitete
3. Aktivnosti izrade dokumenata potrebnih za uspostavu funkcionalnoga sustava za osiguravanje kvalitete
4. Daljnji postupci vezani uz rezultate provedenih anketa i podataka o uspješnosti studiranja
5. Razno

Sjednicu je otvorila predsjednica doc. dr. sc. Tanja Trška te je predložila dnevni red koji je jednoglasno prihvaćen.

**Ad. 1.** Izvještaj o aktivnostima pripreme izvedbenog plana za ak. god. 2022./23. (manje izmjene i dopune studijskih programa).

Predsjednica doc. dr. sc. Trška izvijestila je o aktivnostima pripreme izvedbenog plana u okviru kojih je dovršena piprema i slanje obrazaca 3 i 7 o manjim izmjenama i dopunama studijskih programa te uvođenju novih izbornih kolegija na Sveučilište. Napomenula je da su obrasci izmijenjeni i usklađeni s uputama sa Sveučilišta te da su zbog provedene reakreditacije sve izmjene krenule od nule. Također je opisala predstojeće planirane korake u nastavku pripreme izvedbenog plana.

Prodekanica za studijske programe i cjeloživotno učenje izv. prof. dr. sc. Dolores Grmača izvijestila je o zaprimljenom izvejšću o reakreditaciji te je ukratko opisala sadržaj i zaključke. Izvješće obuhvaća pet tema unutar kojih su 33 standarda, a sve su teme visoko ocijenjene. Dva su standarda dobila minimalnu ocijenu što pokazuje da nemamo uspostavljen funkcionalan sustav kvalitete. U roku od 15 dana proći će se izvješće i uputiti zahtjev za ispravkom netočnosti, a kada zaprimimo konačno izvješće, bit će upućeno na POK. Nakon toga će se moći započeti s raspravom o preporukama, što su pozitivno komentirale doc. dr. sc. Trška i doc. dr. sc. Danijela Lucić.

**Ad. 2.** Novosti u razvoju sustava za osiguravanje kvalitete.

Predsjednica doc. dr. sc. Trška predstavila je novi informatički sustav koji se razvija za administraciju sjednica tijela unutar sustava kvalitete te materijala o izvanrednim izmjenama. Sustav je u fazi testiranja, pripremaju se upute i opis procedure, a predstavljanje je planirano na sljedećoj sjednici POK-a. Komentare su uputili doc. dr. sc. Diana Tomić i Vedran Kunović, a rasprava je obuhvatila i pitanje intraneta koje je postavila doc. dr. sc. Lucić pri čemu je Vedran Kunović dodao i pitanje sigurnosti pristupa i zaštite podataka.

**Ad. 3.** Aktivnosti izrade dokumenata potrebnih za uspostavu funkcionalnoga sustava za osiguravanje kvalitete.

Predsjednica doc. dr. sc. Trška predstavila je tiskani Priručnik za kvalitetu i napomenula da će na sve odsjeke biti distribuiran po jedan primjerak za tajništvo i po jedan za svaku nastavničku sobu. Članovima POK-a podijeljeni su tiskani primjerci Priručnika. Komentar na Priručnik je dao Vedran Kunović te uz to dodao da bi za sve aktivnosti valjalo ocjeniti razinu provedbe te ih povezati s planom razvoja sustava kvalitete, koji mogu biti godišnji i višegodišnji.

Drugi dokument Misija i vizija sustava osiguravanja kvalitete predstavila je doc. dr. sc. Lucić u ime radne skupine za izradu dokumenata te je najavila početak rada na dokumentu Strategija kvalitete. Prodekanica izv. prof. dr. sc. Grmača i Vedran Kunović uključili su se komentarima o tim dokumentima, o tome koliko su oni usklađeni s dokumentima na razini Fakulteta, ali i da su neophodni i propisani za sustav kvalitete. Doc. dr. sc. Trška zaključila je će finalizirani dokument biti upućen na e-glasanje te će, nakon prihvaćanja biti upućen na usvajanje Fakultetskom vijeću.

**Ad. 4.** Daljnji postupci vezani uz rezultate provedenih anketa i podataka o uspješnosti studiranja.

Dopredsjednica izv. prof. dr. sc. Nina Pavlin Bernardić izvijestila je o provedenim anketama. Ujedno je napomenula da se treba baviti razlozima odustajanja od studija, pri čemu je ključna suradnja sa studentskim predstavnicima koji mogu pomoći da se dođe do studenata koji odsutaju. U raspravu su se uključili prodekanica izv. prof. dr. sc. Grmača koja je navela da anketom treba ispitati i razloge za promjenu smjera, zatim Hrvoje Jakopčević koji je opisao probleme s provođenjem ankete u Studentskoj službi prilikom odustajanja od studija i napomenuo da se više ne provode ankete u Studenskoj službi, te Antun Kiseljak koji je predložio da se anketa o preddiplomskom studiju može provesti nakon upisa na diplomski studija, ali i na raznim etapama studija. Izv. prof. dr. sc. Pavlin Bernardić zaključila je da bi studentski doprinos u oblikovanju anekta bio poželjan. Vedran Kunović uključio se komentarom da treba sustavno i centralno pratiti ankete kroz katalog anketa, te ih povezati s aktivnostima u Priručniku. Prodekanica izv. prof. dr. sc. Grmača složila se da trebamo oblikovati i provoditi i vlastite ankete, ali je napomenula i da Sveučilište priprema reviziju postojeće ankete za procjenu nastavnika koja bi se po novom provodila na početku i na kraju semestra.

**Ad. 5.**  Razno.

Budući da pod točkom Razno nije bilo tema, predsjednica doc. dr. sc. Trška zahvalila je svima na sudjelovanje i zaključila sjednicu.

Doc. dr. sc. Tanja Trška

Predsjednica Povjerenstva za osiguravanje kvalitete

Zapisnik sastavila:

Ivana Sudarević